
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 63
din 27 martie 2014
privind casarea mijloacelor fixe şi a obiectelor de inventar din evidenţele 
Spitalului Municipal Sighişoara

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6178/18.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere:

· Procesul verbal de constatare nr. 156/06.12.2013 şi Devizul Estimativ al Centrului Judeţean de Aparatură Medicală Mureş;

· Memoriul Justificativ al Comisie de casare din cadrul Spitalului Municipal Sighişoara nr. CD 10/12.02.2014;
· Tabelul centralizator cu mijloacele fixe propuse pentru casare în anul 2014 - anexa nr. 1;

· Situaţia obiectelor de inventar propuse a se casa în anul  2014 - anexa nr. 2;

· Aprobarea propunerilor de casare de către Comitetul Director, menţionată în şedinţa acestuia din data de 13.02.2014 şi consemnată în procesul-verbal nr. 4 din 13.02.2014, încheiat de acesta;

· Procesul-verbal din data de 17.02.2014 al Consiliului de Administraţie al Spitalului Municipal Sighişoara prin care se aprobă propunerile de casare făcute de Comitetul Director;


  Având în vedere prevederile Legii nr. 95/2006 cu privire la reforma în sănătate, cu modificările şi completările ulterioare;


 Având în vedere prevederile art. 7, alin (1) din Legea contabilităţii nr. 82/1991, republicată, cu modificările şi completările ulterioare;

· Având în vedere prevederile HG nr. 841/ 1997 privind procedurile de transmitere fără plată și de valorificare a bunurilor aparținând instituțiilor publice, cu modificările şi completările ulterioare;

· Având în vedere prevederile HG nr. 909/1997 pentru aprobarea Normelor metodologice de aplicare a Legii nr. 15/1994 privind amortizarea capitalului imobilizat în active corporale și necorporale, modificată și completată prin OG nr. 54/ 1997, cu modificările şi completările ulterioare;

· Având în vedere prevederile Ordonanței nr. 81/2003 privind reevaluarea și amortizarea activelor fixe aflate în patrimoniul instituțiilor publice;

· Având în vedere prevederile pct. 42 din Ordinul Ministrului Finanţelor Publice nr. 2861/09.10.2009 privind normele de organizare şi efectuare a inventarierii elementelor de natura activelor, datoriilor şi capitalurilor proprii;

· Având în vedere Raportul de Specialitate al Managerului  Spitalului Municipal Sighişoara, înregistrat cu nr. 6177/18.03.2014, prin care se propune casarea mijloacelor fixe şi a obiectelor de inventar din evidenţele Spitalului Municipal Sighisoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36, alin. (2) lit. c), alin. (9), art. 45 alin. (3) şi a art. 115 alin. (1) lit. b) din Legea nr. 215/2001 Legea Administraţiei Publice Locale, republicată, cu modificările şi complectările ulterioare,

H O T Ă R Ă Ş T E:

Art. 1. Se aprobă casarea mijloacelor fixe aflate în evidenţa Spitalului Municipal Sighişoara, în sumă totală de 3.820,53 lei, conform anexei nr. 1, care face parte integrantă din prezenta hotărâre.


Art. 2. Se aprobă casarea obiectelor de inventar aflate în evidenţa Spitalului Municipal Sighişoara, în sumă totală de 37.976,60 lei, conform anexei nr. 2, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.


Art. 4. Prin grija d-nei Anca Fleșariu, secretar al Municipiului Sighișoara, prezenta hotărâre va fi comunicată în termenul prevăzut de lege, Primarului municipiului Sighișoara, Prefectului județului Mureș și se va aduce la cunoștință publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Comitetul Director al Spitalului Municipal Sighişoara;
  1 ex. Spitalului Municipal Sighişoara.
  8 ex. 
I.R./G.V.
